kardosdrur/scandi-wiki huggingface dataset:
Fernando Ricksen

Fernando Jacob Hubert Hendricka Ricksen (født 27. juli 1976 i Heerlen, Holland, død den 18. september 2019) var en hollandsk fodboldspiller (højre back/kant).

Ricksen startede sin karriere hos Fortuna Sittard, inden han i 1997 skiftede til AZ i Alkmaar. I år 2000 forlod han Holland og skiftede til den skoske storklub Rangers. Her tilbragte han de følgende seks år og spillede hele 182 Premier League-kampe, inden han rejste til Rusland, hvor han skrev kontrakt med Zenit Skt. Petersborg. Han sluttede karrieren hjemme i Holland hos Fortuna Sittard.

Ricksen vandt to skotske mesterskaber og to pokaltitler med Rangers, mens det hos Zenit blev til både et russisk mesterskab samt en triumf i UEFA Cuppen.

For det hollandske landshold spillede Ricksen 12 kampe i perioden 2000-2003. Han debuterede i en venskabskamp 15. november 2000 på udebane mod Spanien, mens hans sidste landskamp var en venskabskamp mod Portugal i april 2003.

I 2013 meddelte Ricksen, at han var dødeligt syg med nervecellesygdommen amyotrofisk lateral sklerose (ALS). Han døde af sygdommen den 18. september 2019.

Titler 
Skotsk Premier League
 2003 og 2005 med Rangers

Skotsk FA Cup
 2002 og 2003 med Rangers

Skotsk Liga Cup
 2002, 2003 og 2005 med Rangers

Russisk mesterskab
 2007 med FC Zenit

Russisk Super Cup
 2008 med FC Zenit

UEFA Cup
 2008 med FC Zenit

UEFA Super Cup
 2008 med FC Zenit

Referencer

Eksterne henvisninger 

Fodboldspillere fra Holland
Fodboldspillere fra Fortuna Sittard
Fodboldspillere fra AZ Alkmaar
Fodboldspillere fra Rangers F.C.
Fodboldspillere fra Zenit Skt. Petersborg
Victor Sikora

Victor Tadeusz Sikora (født 11. april 1978 i Deventer, Holland) er en hollandsk tidligere fodboldspiller (midtbane).

Sikora spillede størstedelen af sin karriere i hjemlandet, og var med til at vinde det hollandske mesterskab med Ajax i 2004. Han sluttede karrieren med udlandsophold hos FC Dallas i den amerikanske Major League Soccer og i Australien hos Perth Glory.

For det hollandske landshold spillede Sikora desuden seks landskampe. Han debuterede for holdet i en venskabskamp mod Tyrkiet i februar 2001.

Titler 
Æresdivisionen
 2004 med Ajax

Johan Cruijff Schaal
 2002 med Ajax

Referencer

Eksterne henvisninger 

Fodboldspillere fra Holland
Fodboldspillere fra Go Ahead Eagles
Fodboldspillere fra AFC Ajax
Fodboldspillere fra SBV Vitesse
Fodboldspillere fra FC Dallas
Fodboldspillere fra Perth Glory
Fodboldspillere fra SC Heerenveen
Fodboldspillere fra NAC Breda
Allindelille Fredskov

Allindelille Fredskov er en ca. 65 hektar stor skov nord for Ringsted på Sjælland, der er ejet af Danmarks Naturfond. Skoven er kendt for at have et rigt planteliv takket være den kæmpemæssige plade af skrivekridt, som ligger lige under mulden flere steder i skoven. Træerne har ganske vist svært ved at trives på grund af disse særlige jordbundsforhold, men til gengæld kan man finde en række kalkelskende plantearter her, som ikke trives ret mange andre steder i landet. Det gælder for eksempel orkideen flueblomst, der ikke vokser andre steder i Danmark. Derudover inkluderer artsrigdommen blandt andet blå anemone, kirteløjentrøst, blåtoppet kohvede og seline samt dyrearter som billen pragttorbist og fugle som  træløber og nattergal.

Skoven fik sin nuværende afgrænsning i 1798, hvor den blev indfredet under forordningen for de kongelige skove. Da Københavns Universitet i 2011 ønskede at skille sig af med Allindelille Fredskov, opkøbte Danmarks Naturfredningsforening skoven og overdrog den efterfølgende til Danmarks Naturfond. Opkøbet af skoven fra staten skete under protest. Naturfredningsforeningen brugte således 5 millioner kroner på købet, da man var bekymret for, at skovens naturværdier ville komme under pres, hvis fredskoven endte på private hænder. Danmarks Naturfredningsforening mente ikke, at staten med et salg på det frie marked levede op til sin forpligtigelse til ifølge Natura 2000 planen at beskytte biodiversiteten på stedet.

Ifølge fredningskendelsen (1953) er det ikke tilladt at færdes uden for veje og stier. Det er ligeledes heller ikke tilladt at plukke eller opgrave planter i skoven.

Referencer

Skove i Ringsted Kommune
Fredede arealer i Danmark
Maciej Żurawski

Maciej Stanisław Żurawski (født 12. september 1976 i Poznań, Polen) er en hollandsk tidligere fodboldspiller (angriber).

Żurawski spillede 72 kampe og scorede 17 mål for Polens landshold, som han debuterede for 10. november 1998 i en venskabskamp på udebane mod Slovakiet. Hans sidste landskamp var et nederlag på 0-2 mod Tyskland ved EM 2008. Han nåede at repræsentere sit land ved tre slutrunder, VM 2002 i Sydkorea og Japan, VM 2006 i Tyskland og EM 2008 i Østrig og Schweiz.

På klubplan havde Żurawski en lang karriere som succesfuld målscorer i både hjem- og udland. Han vandt blandt andet fem polske mesterskaber med Wisła Kraków, hvor han desuden blev ligaens topscorer to gange. Han spillede også i Skotland for Celtic, som han blev skotsk mester med tre gange. Han stoppede sin karriere i 2011.

Titler 
Polsk mesterskab
 2001, 2003, 2004, 2005 og 2011 med Wisła Kraków

Polsk pokal
 2002 og 2003 med Wisła Kraków

Polsk Super Cup
 2001med Wisła Kraków

Skotsk Premier League
 2006, 2007 og 2008 med Celtic

Skotsk FA Cup
 2007 med Celtic

Skotsk Liga Cup
 2006 med Celtic

Cypriotisk mesterskab
 2010 med Omonia Nicosia

Referencer

Eksterne henvisninger 

Fodboldspillere fra Polen
Deltagere ved verdensmesterskabet i fodbold 2002
Deltagere ved verdensmesterskabet i fodbold 2006
Deltagere ved det europæiske mesterskab i fodbold 2008
Fodboldspillere fra Wisła Kraków
Fodboldspillere fra Celtic F.C.
Fodboldspillere fra Lech Poznań
Michael Kutzop

Michael Kutzop (født 24. marts 1955 i Lubliniec, Polen) er en tysk tidligere fodboldspiller (forsvarer).

Kutzop startede sin karriere hos Kickers Offenbach, og spillede 151 ligakampe for klubben, inden han i 1984 skiftede til Werder Bremen. Hos Werder var han med til at vinde det tyske mesterskab i 1988, og nåede i alt at spille 121 Bundesligakampe for klubben.

Kutzop er berømt for et af de mest afgørende straffespark i Bundesligaens historie. I næstsidste spillerunde af sæsonen 1985-86 kunne Werder med en sejr over rivalerne Bayern München sikre sig mesterskabet. I 88. minut af kampen, ved stillingen 0-0 fik holdet straffespark, som Kutzop skulle eksekvere. Han brændte dog på målmand Jean-Marie Pfaff, kampen sluttede 0-0 og mesterskabet gik i stedet til Bayern.

Titler 
Bundesligaen
 1988 med Werder Bremen

Referencer

Eksterne henvisninger 

Fodboldspillere fra Tyskland
Fodboldspillere fra Werder Bremen
Fodboldspillere fra Kickers Offenbach
Pascal Pierre

Pascal Pierre (født 28. maj 1968 i Caen, Frankrig) er en fransk tidligere fodboldspiller (forsvarer).

Kutzop startede sin karriere hos Stade Brestois i Bretagne, og spillede 119 ligakampe for klubben, inden han i 1993 skiftede til Alsace-klubben FC Metz. Hos Metz var han med til at vinde pokalturneringen Coupe de la Ligue i 1996, og spillede hele kampen i finalesejren over Lyon.

Titler 
Coupe de la Ligue
 1996 med FC Metz

Referencer

Eksterne henvisninger 

Fodboldspillere fra Frankrig
Fodboldspillere fra Stade Brest 29
Fodboldspillere fra FC Metz
Personer fra Caen
Philippe Raschke

Philippe Raschke (født 19. september 1967 i Clermont-Ferrand, Frankrig) er en fransk tidligere fodboldspiller (forsvarer).

Raschke tilbragte hele sin karriere i hjemlandet, hvor han repræsenterede AS Monaco, Bordeaux, Cannes, Strasbourg og Sochaux. Hos både Strasbourg og Sochaux var han med til at vinde pokalturneringen Coupe de la Ligue.

Titler 
Coupe de la Ligue
 1997 med Strasbourg
 2004 med Sochaux

Referencer

Eksterne henvisninger 

Fodboldspillere fra Frankrig
Fodboldspillere fra AS Cannes
Fodboldspillere fra RC Strasbourg
Fodboldspillere fra Girondins Bordeaux
Fodboldspillere fra FC Sochaux-Montbéliard
Fodboldspillere fra AS Monaco FC
Personer fra Clermont-Ferrand
Daniel Moreira

Daniel Moreira (født 8. august 1977 i Maubeuge, Frankrig) er en fransk tidligere fodboldspiller (angriber).

Moreira tilbragte hele sin 15 år lange karriere i hjemlandet, hvor han blandt andet repræsenterede Guingamp, Lens og Toulouse. Han vandt pokalturneringen Coupe de la Ligue med Lens i 1999.

For det franske landshold spillede Moreira tre kampe i perioden 2002-2004. Det drejede sig om to venskabskampe mod Serbien-Montenegro og Egypten, samt en VM-kvalifikationskamp mod Cypern.

Titler 
Coupe de la Ligue
 1999 med RC Lens

Referencer

Eksterne henvisninger 

Fodboldspillere fra Frankrig
Fodboldspillere fra RC Lens
Fodboldspillere fra En Avant Guingamp
Fodboldspillere fra Toulouse FC
Fodboldspillere fra Stade Rennais FC
Fodboldspillere fra Grenoble Foot 38
Fodboldspillere fra Valenciennes FC
Fodboldspillere fra US Boulogne
Grégory Paisley

Grégory Paisley (født 7. juli 1977 i Paris, Frankrig) er en fransk tidligere fodboldspiller (forsvarer).
Paisley tilbragte størstedelen af sin karriere i hjemlandet, hvor han blandt andet repræsenterede Paris SG, Sochaux, Troyes og Strasbourg. Han var med til at vinde pokalturneringen Coupe de la Ligue med Sochaux i 2004.

Titler 
Coupe de la Ligue
 2004 med Sochaux

Referencer

Eksterne henvisninger 

Fodboldspillere fra Frankrig
Fodboldspillere fra Paris Saint-Germain
Fodboldspillere fra Servette FC
Fodboldspillere fra Stade Rennais FC
Fodboldspillere fra FC Sochaux-Montbéliard
Fodboldspillere fra Le Havre AC
Fodboldspillere fra FC Metz
Fodboldspillere fra Troyes AC
Fodboldspillere fra RC Strasbourg
Fodboldspillere fra OGC Nice
Fodboldspillere fra En Avant Guingamp
Personer fra Paris
Mats Olsson

Mats Åke Olsson (født 12. januar 1960) er en svensk håndboldtræner og tidligere håndboldspiller.

Som aktiv spillede Olsson for flere svenske og spanske klubber, blandt andre Lugi HF og Ystads IF. I perioden 1979-1997 spillede han 294 kampe for  og var dermed med til at vinde guld ved VM 1990, bronze ved VM 1993 på hjemmebane og ved VM 1995 samt sølv ved VM 1997. Desuden var man med til at vinde guld ved det første EM i 1994 samt sølv ved OL 1992 og 1996. Han var også med landsholdet til OL 1984 og 1988, hvor det begge gange blev til en femteplads.

Efter sin aktive karriere gik i gang med en karriere i det private erhvervsliv, men i 2001 blev han assisterende landstræner for , og 2005-2012 var han landstræner for samme hold. Fra 2005 har han samtidig været målmandstræner for Norges kvindehåndboldlandshold, hvilket han fortsat er.

Referencer 

Håndboldspillere fra Sverige
Håndboldtrænere fra Sverige
Håndboldspillere fra Lugi HF
Håndboldspillere fra Ystads IF HF
Deltagere for Sverige ved sommer-OL 1984
Deltagere for Sverige ved sommer-OL 1988
Deltagere for Sverige ved sommer-OL 1992
Deltagere for Sverige ved sommer-OL 1996
Olympiske håndboldspillere fra Sverige
Olympiske sølvmedaljevindere fra Sverige
Guillaume Lacour

Guillaume Lacour (født 2. august 1980 i Courbevoie, Frankrig) er en fransk tidligere fodboldspiller (defensiv midtbane).

Lacour tilbragte hele sin 14 år lange karriere i hjemlandet, hvor han repræsenterede Strasbourg, Évian og Troyes. Hos Strasbourg var han med til at vinde pokalturneringen Coupe de la Ligue i 2005, og spillede hele kampen i finalesejren over Caen.

Titler 
Coupe de la Ligue
 2005 med Strasbourg

Referencer

Eksterne henvisninger 

Fodboldspillere fra Frankrig
Fodboldspillere fra Troyes AC
Fodboldspillere fra RC Strasbourg
Fodboldspillere fra Evian Thonon Gaillard F.C.
Yves Deroff

Yves Deroff (født 29. august 1978 i Maisons-Laffitte, Frankrig) er en fransk tidligere fodboldspiller (højre back).

Deroff tilbragte hele sin karriere i hjemlandet, hvor han var tilknyttet henholdsvis Nantes, Strasbourg, Guingamp og Angers. Han vandt det franske mesterskab og pokalturneringen Coupe de France med Nantes i 2001, mens det blev til en Coupe de France-titel med Guingamp og en triumf i Coupe de la Ligue hos Strasbourg.

Titler 
Ligue 1
 2001 med FC Nantes

Coupe de France
 1999 med FC Nantes
 2009 med Guingamp

Coupe de la Ligue
 2005 med Strasbourg

Referencer

Eksterne henvisninger 

Fodboldspillere fra Frankrig
Fodboldspillere fra Angers OSC
Fodboldspillere fra FC Nantes
Fodboldspillere fra RC Strasbourg
Fodboldspillere fra En Avant Guingamp
Frédéric Biancalani

Frédéric Biancalani (født 21. juli 1974 i Villerupt, Frankrig) er en fransk tidligere fodboldspiller (forsvarer).

Biancalani spillede størstedelen af sin karriere i hjemlandet, hvor han repræsenterede henholdsvis Nancy, Metz og Reims. Han havde også et kortvarigt ophold i England hos Walsall.

I 2006 vandt Biancalani pokalturneringen Coupe de la Ligue med Nancy, og spillede hele kampen i finalesejren over Nice.

Titler 
Coupe de la Ligue
 2006 med Nancy

Referencer

Eksterne henvisninger 

Fodboldspillere fra Frankrig
Fodboldspillere fra Walsall F.C.
Fodboldspillere fra AS Nancy
Fodboldspillere fra Stade Reims
Fodboldspillere fra FC Metz
Emmanuel Duchemin

Emmanuel Duchemin (født 14. marts 1979 i Amiens, Frankrig) er en fransk tidligere fodboldspiller (midtbane).

Duchemin tilbragte hele sin 11 år lange karriere i hjemlandet, hvor han repræsenterede først Amiens SC i sin fødeby og siden AS Nancy. Hos Nancy var han i 2006 med til at vinde pokalturneringen Coupe de la Ligue.

Titler 
Coupe de la Ligue
 2006 med Nancy

Referencer

Eksterne henvisninger 

Fodboldspillere fra Frankrig
Fodboldspillere fra Amiens SC
Fodboldspillere fra AS Nancy
Personer fra Amiens
Frank Kooiman

Frank Kooiman (født 13. januar 1970 i Vlaardingen, Holland) er en hollandsk tidligere fodboldspiller (målmand).

Kooiman tilbragte hele sin 14 år lange karriere i hjemlandet, hvor han repræsenterede blandt andet VVV-Venlo, Sparta Rotterdam og PSV Eindhoven. Hos sidstnævnte var han med til at vinde det hollandske mesterskab i 2002, men var dog kun på banen i to af kampene i løbet af sæsonen.

Titler 
Æresdivisionen
 2002 med PSV Eindhoven

Referencer

Eksterne henvisninger 

Fodboldspillere fra Holland
Fodboldspillere fra Sparta Rotterdam
Fodboldspillere fra PSV Eindhoven
Fodboldspillere fra VVV-Venlo
Fodboldspillere fra FC Utrecht
IIHF Verdensmesterskabet 2024

IIHF Verdensmesterskabet 2024 bliver det 88. verdensmesterskab i ishockey, arrangeret af IIHF. Mesterskabet skal afvikles i Tjekkiet, der bliver VM-værtsland 11. gang, hvis man medregner de otte VM-turneringer, der blev spillet i Tjekkoslovakiet fra 1933 til 1992.

VM

Værtsland 

På IIHF's halvårskongres i september 2018 i Malta fremlagde de nationale ishockeyforbund i Rusland, Sverige og Tjekkiet et fælles forslag om at IIHF ved kongressen i maj 2019 i Bratislava fastlagde værtskaberne for VM-turneringerne i 2023, 2024 og 2025 på en gang, således at værtskaberne for de tre mesterskaber blev tildelt henholdvis Rusland, Tjekkiet og Sverige. Forslaget blev godkendt af halvårskongressen med det forbehold, at de øvrige nationer fik mulighed for at byde på et af de tre værtskaber indtil 15. januar 2019. Den 24. maj 2019 godkedte IIHF's årskongres, at mesterskabet blev afviklet i Tjekkiet.

Følgende er udpeget som spillesteder:
 O2 Arena, Prag
 Ostravar Arena, Ostrava

Seedning 
Seedningen i den indledende runde var baseret på IIHF's verdensrangliste fra 2023, af VM i isehockey 2023. Den 27. mai 2024 annoncerede IIHF og den lokale organisationkomite grupperne, sådan at skulle Dansk i Herning i Svensk i Stockholm.

Gruppe A
  (1)
  (2)
  (6)
  (8)
  (11)
  (12)
  (15)
  (20)

Gruppe B
  (3)
  (4)
  (5)
  (9)
  (10)
  (13)
  (14)
  (22)

Indledende runde 
I hver pulje spiller de otte hold en turnering alle mode alle. De fire bedste hold i hver gruppe går videre til kvartfinalerne, mens holdene der ender på ottendepladserne i de to puljer rykker ned i 1. division Tjekkiet kan dog ikke rykke ned, eftersom de er værtsland for VM I 2025. Hvis Tjekkiet skulle ende på ottendepladsen i den indledende pulje, vil den dårligste syver rykke ned.

Gruppe A 
IIHF Verdensmesterskabet 2024 Gruppe A

Gruppe B 
IIHF Verdensmesterskabet 2024 Gruppe B

Slutspil 
Slutspillet har deltagelse af de fire bedste hold fra hver af de to indledende grupper.

Officel Sponsor 
 AJ Produkter, Liquy Moly Gmbh, Nike, Raiffeisen Bank, Škoda Auto

Officel Partnere 
 Ortema Gmbh

Referencer

Eksterne henvisninger 
 International Ice Hockey Federation 

2024
Ishockey i 2024
IIHF Verdensmesterskabet 2025

IIHF Verdensmesterskabet 2025 bliver det 89. verdensmesterskab i ishockey, arrangeret af IIHF. Mesterskabet skal afvikles i Sverige og Danmark. Sverige er VM-værtsland for 12. gang, mens det er anden gang, at Danmark lægger is til VM-kampene.

VM

Værtsland 

På IIHF's halvårskongres i september 2018 i Malta fremlagde de nationale ishockeyforbund i Rusland, Sverige og Tjekkiet et fælles forslag om at IIHF ved kongressen i maj 2019 i Bratislava fastlagde værtskaberne for VM-turneringerne i 2023, 2024 og 2025 på én gang, således at værtskaberne for de tre mesterskaber blev tildelt henholdvis Rusland, Tjekkiet og Sverige. Forslaget blev godkendt af halvårskongressen med det forbehold, at de øvrige nationer fik mulighed for at byde på et af de tre værtskaber indtil 15. januar 2019. Den 24. maj 2019 godkedte IIHF's årskongres, at mesterskabet blev afviklet i Sverige med Danmark som medvært.

De to værtsbyer er endnu ikke udpeget.

Referencer

Eksterne henvisninger 
 International Ice Hockey Federation 

2025
Ishockey i 2025
Sellapasset

Sellapasset (2.218 m.o.h.) (italiensk: Passo Sella) er et bjergpas i Dolomitterne i de italienske alper, der forbinder dalene Val Gardena og Val di Fassa. Landevejen over passet forbinder dalene Val di Fassa med Val Gardena. Eller byerne Canazei og Selva di Val Gardena. Vejen over passet blev bygget i 1872. Vejpasset ligger i den såkaldte Sellagruppe.
 
Med henblik på at skåne naturen er passet fra sommeren 2017 blevet lukket for benzin-/dieseldrevne motorkøretøjer på onsdage i juli og august.

Passet er en del af Sellaronda, som er en berømt turistvej. Heri indgår også Gardenapasset, Campolongopasset og Pordoipasset.

Galleri

Kildehenvisninger

Eksterne henvisninger 

Bjergpas i Alperne
Bjergpas i Italien
Dolomitterne
Den Danske Sprogkreds

Den Danske Sprogkreds, stiftet den 14. august 2017, er en dansk forening, der arbejder for at bevare det danske sprog som fundamentet for dansk kultur og samfund.

Sprogkredsen optager alle, der tilslutter sig foreningens formål, uanset om de har dansk som modersmål eller har lært dansk senere i livet. Sprogkredsen optager også personer, der er bosat i udlandet.

Sprogkredsen ledes af en bestyrelse bestående af syv medlemmer. Formand er cand.mag. Lise Bostrup, der medvirker som »blæksprutte« og initiativtager til nye tiltag. Der kan nedsættes arbejdsudvalg; således et sprogpolitisk udvalg og et arrangementsudvalg.

Foreningen udgiver tidsskriftet Sprogkræsen 4 gange om året, første gang i efteråret 2018. Redaktør er formanden, Lise Bostrup.

Den Danske Sprogkreds tegner sig foruden for et tidsskrift også for bogudgivelser. Den første var debatbogen »Er dit modersmål okay. Sprogpolitik i Danmark - og ude i verden« (2017), og den efterfulgtes af sangbogen »Sange om det danske sprog« (2018).

Den Danske Sprogkreds arrangerer såvel medlemsmøder med debat, fællessang og hygge, som større events som f.eks. en debat på Modersmålsdagen med Dansk Sprognævns bestyrelsesformand, Anne Holmen, politikeren Alex Ahrendtsen, den tidligere formand for Folkeskolernes Dansklærerforening, Jens Raahauge og oversætteren Allan Hilton Andersen m.fl., herunder Sprogkredsens formand, Lise Bostrup; H.C. Andersens fødselsdag med Johan de Mylius og skuespilleren Nis Bank-Mikkelsen, foredrag af Søren Ulrik Thomsen om hans forhold til det danske sprog og koncerter med sange om det danske sprog i samarbejde med koret Volvox.
Endelig deltager Den Danske Sprogkreds i BogForum og Læringsfestivalen i Bellacentret og i en række lokale arrangementer i kulturhuse, på biblioteker og i kirker.

Den Danske Sprogkreds har opnået økonomisk støtte fra Statens Kunstfond, Konsul George Jorck og hustru Emma Jorck’s Fond, Velux-fonden, Københavns Kulturhavn og Vanløse Lokalråd.

Eksterne henvisninger 
 Den Danske Sprogkreds' hjemmeside 
 Facebook: Den Danske Sprogkreds
 Sprogkredsens blog på Folkeskolen

Noter 

Sprogkreds
Etableret i 2017
Sprogkreds
Lundegårde (Gistrup Sogn)

Lundegårde er en gårdbebyggelse på et højt kuperet areal et par kilometer sydvest for Gistrup i Gistrup Sogn i Aalborg Kommune. Navnet anvendes tillige om et ejerlav, som strækker sig fra det høje område mod nord ned til Landbækken i Indkildedalen. Området har givet navn til vejene Lundegårde i områdets nordende og Gammel Lundegårde i områdets sydende.

En af den oprindelige landsbys tre gårde anvendes nu som klubfaciliteter af Ørnehøj Golfklub, som også har sine baner liggende på arealet. På områdets høje sydlige del findes ni gravhøje, heriblandt Ørnehøj.

Historie 
Lundegård kendes tilbage til enevælden. I 1682 var den en enestegård med 51,8 tønder land dyrket areal skyldsat til 5,30 tønder hartkorn. Gården lå den gang i Nøvling Sogn, Fleskum Herred, Ålborghus Amt.

Kort efter 1900 fandtes to gårde.

Frem til 1969 fandtes på Aalborg-Hadsund Jernbane et trinbræt mellem Gug og Gistrup benævnt Lundegårde.

Ved golfklubbens etablering i 1991 var der tre gårde, hvor avlsbygningerne var gået ud af brug.

Noter

Litteratur 
 Henrik Pedersen: De danske Landbrug fremstillet paa Grundlag af Forarbejderne til Christian V.s Matrikel 1688. Udgivet efter hans Død paa Bekostning af Carlsbergfondet (København MCMXXVIII; Reprotryk for Landbohistorisk Selskab, København 1975), 
 Lokalplan 03-022, Aalborg Kommune, december 1991 (besøgt 2019-09-12).

Gistrup
Lokaliteter i Aalborg Kommune
Skybruddet den 21. maj 2019

Skybruddet den 21. maj 2019 var et kraftigt skybrud som ramte det sydvestlige Sjælland om formiddagen den 21. maj 2019. Skybruddet ramte særligt Næstved på Sydvestsjælland, hvor der faldt 29 mm nedbør på 30 minutter. Her nærmede nedbørsmængderne sig et 20-års hændelse for byen med 50,4 mm i løbet af hele døgnet, hvoraf de 44,4 kom inden for samme time, og flere kloakdæksler var fløjet af

På Næstved Sygehus oplevede man, at der stod 1 m vand i kælderen, og man måtte lukke ambulatoriet ved øjenafdelingen, en fysioterapi og scanningsafsnittet. Driftchefen meddelte dog, at de håbede at deres dyre scannerudstyr ikke havde taget skade, og beredeskabsstyrelsen hjalp med at få pumpet vandet væk. Næstved Rådhus samt flere boligblokke havde også vand i kælderen.

Kalundborg fik også store mængder vand med 40 mm frem til midt på eftermiddagen, hvoraf 22,8 mm var faldet inden for en halv time. Der stod store mængder vand på vejene, nogle steder op til 0,5 m.
En skole i Jerslev, 14 km sydøst for Kalundborg, måtte sende alle elever hjem pga. vandskade.

Allerede om natten var det nordvestlige Sjælland, og særligt Holbæk blevet ramt af skybrud med knap 40 mm regn, som havde sat mange veje under vand.

Referencer 

Begivenheder i 2019
Regn
Oversvømmelser
Danmarks vejr
Voliere

Et voliere er et stort fuglebur, der tillader at større fugle har mulighed for at flyve. Ordet er afledt af fransk voler, der betyder flyve som igen kommer fra det latinske ord for at flyve; volare.

De kan have planter og buskadser, som skal imitere naturen.

Voliere varierer i størrelse fra mindre private bure, som kan indeholde et mindre antal små fugle, eksempelvis kanariefugle, til større strukturer som benyttes i zoologiske haver, hvor større rovfugle kan flyve rundt.

Husdyr
Ornitologi